聲調輪廓

係指一隻聲調語言入面啲聲調，可能會有「喺隻字或者段音節中途音高改變」噉嘅情況。

概論

如果畫幅圖 Y 軸做音高 X 軸做時間，啲聲調會成唔平嘅線，描繪啲聲調嘅「輪廓」，例如下圖就係廣東話「詩史試時市事」嗰 6 個調嘅輪廓；廣東話啲聲調嘅輪廓相對簡單，一個聲調一係平一係升一係跌，而相比之下標準官話嘅第三聲調就有「喺隻字途中，音高開頭嗰陣跌，跟住升」嘅情況。

有研究報告指湖湘話嘅某啲變體聲調上會有更加複雜嘅音高變化。

基於聲調輪廓嘅諗頭，聲調語言仲有得細分做非平調同純平調兩大類。廣東話就有唔平嘅聲調，廣東話第二調－好似係 呢吓音噉－會涉及音高喺一隻字嘅途中慢慢上升。如果話一隻聲調語言係純平調嘅，即係話隻語言嘅唔同聲調冚唪唥都係大致平嘅，唔同聲調嘅唯一分別係在於音高唔同，純平調嘅聲調語言喺非洲頗為常見。

圖庫

變音符號
音系類型

攷

語音學